Kathleen Hale

Kathleen Hale (1898–2000) var en britisk barnebokforfatter, billedkunstner og illustratør, best kjent for de nitten billedbøkene om Orlando The Marmalade Cat som utkom fra 1938 til 1972booksoncats.co.uk , omslagsbilderUniversity of Reading Complete set of 'Orlando the Marmalade Cat' books now in Special Collections.

 Liv 
Hale ble tidlig farløs, og vokste opp hos morens foreldre. Hun tok kunstutdannelse, og flyttet til London i 1917. Her ble hun assistent for maleren Augustus John, og ble trukket inn i et kunstnermiljø. Hun tok videre utdannelse ved Central Saint Martins College of Arts and Design, og etablerte seg som illustratør. Hun giftet seg i 1926 med Douglas McClean, og bosatte seg i Bloomsbury. De fikk to sønner, i 1930 og 1933.

Hun ble utnevnt til offiser (OBE) av Order of the British Empire i 1976. Selvbiografien A Slender Reputation utkom i 1994.

 Bøker 

Den første av bøkene om Orlando og hans familie: kona Grace og kattungene Tinkle, Pansy og Blanche utkom i 1938. Bøkene var for sin samtid svært påkostet, og i et stort format inspirert av Jean de Brunhoffs bøker om Elefanten Babar.Julia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9 «The bold designs and flooding colour overwhelm the words both literally and figuratively.»Peter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3

Orlando hadde fått sitt utseende fra en katt i familiens eie, og mange av fortellingene om kattefamilien tok utgangspunkt i familien Hale/McCleans egne opplevelser. Bøkene ble også opprinnelig til som godnattfortellinger for sønnene.

En av bøkene, Orlando's Silver Wedding (1944), dannet i 1951 grunnlag for en ballettforestilling under Festival of Britain.Purr 'n' Fur, Feline Folios, Orlando the Marmalade Cat Et bilde av Orlando ble i 1994 tatt med i en serie av 10 frimerker med kjente britiske barnebokfigurer.

Bøkene finnes ikke på norsk.

 Referanser 

Kategori:Engelske barnebokforfattere
Kategori:Britiske illustratører
Kategori:Order of the British Empire (OBE)
Kategori:Personer fra South Lanarkshire
Kategori:Personer fra West Yorkshire
Kategori:Personer fra Manchester